Henrik Piipponen

Henrik Piipponen (30. tammikuuta 1843 Kiihtelysvaara – 31. heinäkuuta 1922 Uusikirkko)Ylioppilasmatrikkeli 1853–1899 (Viitattu 25.10.2018) oli pappi, opettaja ja valtiopäivämies.

Henkilöhistoria
Henrik Piipposen vanhemmat olivat maanviljelijä Matti Piipponen ja Brita Vatanen ja puoliso vuodesta 1869 Nina Olivia Relander. Piipponen tuli ylioppilaaksi Kuopion lyseosta, valmistui pedagogian kandidaatiksi 1868 ja suoritti teologian erotutkinnon 1878 ja pastoraalitutkinnon 1881. Papiksi hänet vihittiin 1879. Piipponen toimi Joensuun yläalkeiskoulun opettajana 1869–1877, Kontiolahden kirkkoherra hän oli 1892–1913 ja Uudenkirkon vuodesta 1913. Lääninrovasti Piipponen sai rovastin arvonimen vuonna 1896. Hän toimi Joensuun kaupunginvaltuuston puheenjohtajana kaksitoista vuotta ja oli pappissäädyn jäsen valtiopäivillä 1891, 1897 ja 1899. Piipponen oli vuonna 1874 perustamassa Karjalatar-lehteä, joka oli Karjalaisen ensimmäinen nimi.Maakuntalehti Karjalainen juhlii 140-vuotista taivaltaan ja kääntää uuden sivun lukijoilleen. Yle-uutiset, 3.10.2014 (Viitattu 25.10.2018)

Teoksia
 Mietteitä kasvatuksesta ja opetuksesta koulussa : uskon-opin ja historiallis-kielitieteiden opettaja-virkoihin päästäksensä julkisesti tarkastettaviksi esitettyjä, 1868
 Kristillinen kirkkovuosi, 1879
 Uusi kuwa-aapinen, 1881 

Lähteet

Aiheesta muualla
 Salo, Henna 2009. Henrik Piipponen koulumiehenä ja yhteiskunnallisena vaikuttajana Joensuussa 1869–1892. Pro gradu -tutkielma, Joensuun yliopisto. 83 s.

Luokka:Suomen evankelis-luterilaisen kirkon papit
Luokka: Suomen suuriruhtinaskunnan pappissäädyn valtiopäivämiehet
Luokka:Suomalaiset opettajat
Luokka: Suomalaiset kristilliset kirjailijat
Luokka: Suomalaiset tietokirjailijat
Luokka:Vuonna 1843 syntyneet
Luokka:Vuonna 1922 kuolleet